Diari Oficial de la Generalitat Valenciana


Sumari del DOGV 4038, del 09-07-2001 (2001/6146)

ORDRE d'11 de juny de 2001, de la Conselleria de Cultura i Educació, per la qual es minora l'import global màxim previst en l'Ordre de 9 d'agost de 2000, per la qual es convoquen beques per a la realització d'estudis universitaris durant el curs 2000/2001 a les universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4038

Data del DOGV
:   09-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6146


Data del document
:   11-06-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ajuda pública
    * estudiant
    * assignació per estudis
    * suport econòmic
    * universitat

ORDRE d'11 de juny de 2001, de la Conselleria de Cultura i Educació, per la qual es minora l'import global màxim previst en l'Ordre de 9 d'agost de 2000, per la qual es convoquen beques per a la realització d'estudis universitaris durant el curs 2000/2001 a les universitats de la Comunitat Valenciana. [2001/M6146]
  
L'Ordre de 9 d'agost de 2000, per la qual es convoquen beques per a la realització d'estudis universitaris durant el curs 2000/2001 a les universitats de la Comunitat Valenciana (DOGV núm. 3.828, de 04.09.2000), disposa, en l'apartat 2n, que les beques atorgades se sufragaran a càrrec del crèdit del pressupost de la Generalitat Valenciana per a 2001, fins a un import global màxim de 143.063.455 de pessetes, condicionat a l'existència en el pressupost de 2001 de crèdit adequat i suficient per a això.
  
La Llei de Pressupostos per a l'exercici de 2001 de la Generalitat Valenciana preveu dotar la línia corresponent a beques del programa 50.92.564.02, Ensenyances Universitàries, en 405.924.373 de pessetes.
  
És necessari, en conseqüència, modificar el crèdit consignat en l'Ordre de 9 d'agost de 2000 per a adequar-lo al que disposa la Llei de Pressupostos de la Generalitat Valenciana per a l'exercici 2001.
  
Per tot això, i fent ús de les competències que em conferix l'article 35 de la Llei 5/1983, de 30 de desembre, del Govern Valencià, i el Decret 111/2000, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació,
  
ORDENE
  
Únic
  
Es minora, en noranta-quatre milions cinc-centes mil pessetes (74.164.263 PTA), l'import global màxim previst en l'apartat segon de l'Ordre de 9 d'agost de 2000, de la Conselleria de Cultura i Educació, per la qual es convoquen beques per a la realització d'estudis universitaris durant el curs 2000/2001 a les universitats de la Comunitat Valenciana.
  
Disposicions finals
  
Primera
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa
  
Administrativa, la present ordre, que posa fi a la via administrativa, podrà ser recorreguda potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador des de l'endemà de la publicació en Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana.
  
València, 11 de juny de 2001
  
El conseller de Cultura i Educació,
  
MANUEL TARANCÓN FANDOS